CELEX: 62015CN0176
Language: ro
Date: 2015-04-20 00:00:00
Title: Cauza C-176/15: Cerere de decizie preliminară introdusă de Tribunal de première instance de Liège (Belgia) la 20 aprilie 2015 – Guy Riskin și Geneviève Timmermans/État belge

6.7.2015   
            
            
               RO
            
            
               Jurnalul Oficial al Uniunii Europene
            
            
               C 221/2
            
         Cerere de decizie preliminară introdusă de Tribunal de première instance de Liège (Belgia) la 20 aprilie 2015 – Guy Riskin și Geneviève Timmermans/État belge
   (Cauza C-176/15)
   (2015/C 221/02)
   Limba de procedură: franceza
   
      Instanța de trimitere
   
   Tribunal de première instance de Liège
   
      Părțile din procedura principală
   
   
      Reclamanți: Guy Riskin și Geneviève Timmermans
   
      Pârât: État belge
   
      Întrebările preliminare
   
   
            
               1)
            
            
               Norma de drept înscrisă la articolul 285 din Codul privind impozitul pe venituri 1992, prin faptul că validează implicit dubla impunere a dividendelor din străinătate în cazul unei persoane fizice rezidente în Belgia, este conformă cu principiile de drept comunitar consacrate prin articolul 63 din Tratatul privind funcționarea Uniunii Europene, coroborat cu articolul 4 din Tratatul privind Uniunea Europeană, în măsura în care permite Belgiei să favorizeze, după cum consideră de cuviință, potrivit dispozițiilor de drept belgian la care face trimitere convenția pentru evitarea dublei impuneri negociată de Belgia, și anume după cum aceasta face trimitere la articolul 285, care stabilește condițiile impozitării, sau la articolul 286, care stabilește doar procentul de deducere a cotității forfetare a impozitului, investiții în state terțe (Statele Unite), în detrimentul celor care ar putea fi realizate în statele membre ale Uniunii Europene (Polonia)?
            
         
            
               2)
            
            
               Articolul 285 din Codul privind impozitul pe venituri 1992, în măsura în care condiționează posibilitatea deducerii impozitului din străinătate din impozitul din Belgia, cu condiția ca bunurile și capitalurile aflate la originea veniturilor să fie afectate în Belgia exercitării activității profesionale, este în contradicție cu articolele 49, 56 și 58 din Tratatul privind funcționarea Uniunii Europene?